**1. oktober 2019**

**Tjekliste for forslag til nye uddannelser på SCIENCE**

|  |
| --- |
| **1. Uddannelsens form og indhold** |

**1.1 Uddannelsens navn/fagbetegnelse på dansk og på engelsk**

Fx: kandidatuddannelsen i biologi/MSc Programme in Biology

**1.2 Den uddannedes titel på dansk og på engelsk**

Fx: cand.scient. i biologi/Master of Science (MSc) in Biology

**1.3 Uddannelsens hovedområde**

Fx: Det naturvidenskabelige hovedområde

**1.4 Beskrivelse af uddannelsen**

Beskriv uddannelsen formål og erhvervssigte, herunder udkast til kompetenceprofil inddelt i viden, færdigheder og kompetencer.

Beskriv uddannelsens forskningsmæssige basering.

**1.5 Uddannelsens opbygning**

Skitse over uddannelsens opbygning. Ved alle fagelementer/studieaktiviteter skal der angives:

* Titel og ECTS-point
* Kort beskrivelse af indhold
* Om det er obligatorisk eller begrænset valgfrit

**1.6 Uddannelsens sprog**

Redegør for det valgte udbudssprog. Hvis det er engelsk, skal der under behov (afsnit 2.1) redegøres for behovet for en ren engelsksproget uddannelse på det danske arbejdsmarked.

**1.7 E-læring**

Er uddannelsen primært baseret på e-læring?

**1.8 Adgangskrav**

For bacheloruddannelser skal det angives, hvilke kandidatuddannelser bacheloruddannelsen giver direkte adgang til, herunder hvilken kandidatuddannelse den giver retskrav til.

For kandidatuddannelser skal det angives, hvilke bacheloruddannelser fra et dansk universitet der er direkte adgangsgivende, herunder eventuelle retskravsbachelorer, og hvilke faglige kompetencer øvrige bachelorer skal kunne dokumentere for at blive optaget, fx 30 ECTS-point inden for orga- nisk/uorganisk kemi.

Hvis uddannelsen er engelsksproget, skal sprogkravene være de samme som på SCIENCE's øvrige uddannelser.

**1.9 Taxameterindplacering**

Forslag til taxameterindplacering skal begrundes.

**1.10 Censorkorps**

Hvilket censorkorps foreslås uddannelsen tilknyttet?

|  |
| --- |
| **2. Behov for uddannelsen** |

**2.1 Behov for uddannelsen, herunder samlet behov for dimittender**

Inden for hvilke brancher vil dimittenderne blive ansat? Hvor stor vurderes efterspørgslen at være efter dimittenderne? Hvorfor kan det nuværende uddannelsesudbud, evt. med en justering (jf. afsnit 2.3) ikke dække behovet hos aftagerne?

Hvis uddannelsen er engelsksproget skal der redegøres for behovet for en ren engelsksproget uddannelse på det danske arbejdsmarked (det er et krav ifm. prækvalifikation).

Hvis der udelukkende søges om en ny bacheloruddannelse, skal der redegøres for

* behovet for dimittender fra den nye bacheloruddannelse (bachelorarbejdsmarkedet)
* behovet for dimittender med den nye bacheloruddannelse kombineret med en eksisterende kandidatuddannelse

**2.2 Hvilke aftagere/aftagerorganisationer har været/vil blive inddraget i udvikling af uddannelsen og i vurdering af behov for uddannelsen, jf. 2.1?**

Når uddannelsesforslaget skal indsendes til rektor, skal der redegøres for inddragelse af aftagere. På nuværende tidspunkt er det tilstrækkeligt at redegøre for planerne for inddragelse af aftagere.

**2.3 Sammenhæng med eksisterende uddannelser**

Hvilke andre danske uddannelser er den pågældende uddannelse beslægtet med? Redegør både for beslægtede uddannelser på KU og på øvrige universiteter. Angiv, hvis uddannelsesforslaget forventes at erstatte en beslægtet uddannelse.

Hvordan passer den nye uddannelse ind i SCIENCE's samlede uddannelseslandskab? Hvordan vil den nye uddannelse påvirke dimensioneringen af uddannelser på SCIENCE?

Hvorfor kan den nye uddannelse ikke blot være en udvikling af en eksisterende uddannelse, fx som en ny specialisering el.lign.?

**2.4 Rekrutteringsgrundlag**

Hvilke studerende vil uddannelsen være attraktiv for? National og/eller international rekruttering.

Kan de studerende skelne mellem uddannelserne, når der kommer en mere? Kan uddannelsen tiltrække nye studerende og ikke blot reducere antallet af ansøgere til SCIENCE's øvrige uddannelser?

**2.5 Forventet årligt optag**

**2.6 Økonomiske konsekvenser**

Hvor stort optag kræves der, for at uddannelsen kan løbe rundt – under forudsætning af, at uddannelsen opnår den ønskede taxameterindplacering.

Angiv også om det er relevant at udbyde uddannelsen, hvis den kun opnår en lavere taxameterindplacering end det ansøgte.

**2.7 Infrastruktur**

Redegør for, hvordan uddannelsen indgår i SCIENCE's og instituttets infrastruktur (lokaler, studiemiljø mv.)

|  |
| --- |
| **3. Uddannelsessamarbejde** |

**3.1 Tværfakultært samarbejde**

 Er der planlagt tværfakultært uddannelsessamarbejde? Hvis ja - hvor stor en andel af uddannelsen forventes at foregå på et andet fakultet? Hvordan er uddannelsens forankring?

**3.2 Tværuniversitært samarbejde**

Er der planlagt tværuniversitært uddannelsessamarbejde? Hvis ja - hvor stor en andel af uddannelsen forventes at foregå på et andet dansk universitet? Hvordan er uddannelsens forankring?

**3.3 Internationalt samarbejde**

Er der planlagt internationalt uddannelsessamarbejde? Hvis ja - hvor stor en andel af uddannelsen forventes at foregå på et andet udenlandsk universitet? Hvordan er uddannelsens forankring?

|  |
| --- |
| **4. Sammenhæng med KU's strategier** |

**4.1 Hvordan er uddannelsesforslaget tilpasset KU’s overordnede strategier?**

**4.2 Hvordan er uddannelsesforslaget tilpasset SCIENCE's strategier?**

|  |
| --- |
| **5. Særligt ift. Erasmus Mundus uddannelser** |

Redegør for:

* Økonomisk bæredygtighed både med og uden EU-bevilling
* Valg af partneruniversiteter
* Administrativ ressourcetræk ved deltagelse hhv. som koordinator og partner
* Eventuelt behov for medfinansiering i form af statsstipendiemidler til at toppe deltagerbetalingen op
* Mobilitetsbalance ved udbud uden Erasmus Mundus-status

**Vejledende omfang: i alt 5-10 sider**